                                                                PATVIRTINTA
                                                                Raseinių rajono švietimo pagalbos tarnybos direktoriaus
[bookmark: _GoBack]                                                                2026 m. lapkričio 2 d. įsakymu Nr. DO-130
IV TARPTAUTINIO VIRTUALAUS MOKINIŲ KŪRYBINIŲ DARBŲ
KONKURSO „IŠGALVOTAS GYVENIMAS 2026“ NUOSTATAI

I. BENDROSIOS NUOSTATOS
1. IV tarptautinis virtualus mokinių kūrybinių darbų konkursas „Išgalvotas gyvenimas 2026“, skirtas Raseinių kraštą garsinančių žmonių pažinimui ir kūrybiškumui puoselėti. IV tarptautinio virtualaus mokinių piešinių konkurso „Išgalvotas gyvenimas 2026“ (toliau – Konkursas) nuostatai reglamentuoja konkurso tikslus, uždavinius, organizavimo tvarką, darbų pateikimo, vertinimo ir nugalėtojų paskelbimo tvarką.
2. Konkursą inicijuoja ir organizuoja Raseinių meno mokykla. Konkurso partnerė – Raseinių rajono švietimo pagalbos tarnyba.
3. Konkurse kviečiami dalyvauti Lietuvos ir užsienio šalių pradinių, pagrindinių mokyklų, progimnazijų, gimnazijų ir neformaliojo švietimo mokyklų 1–12 klasių mokiniai.

II. KONKURSO TIKSLAI IR UŽDAVINIAI
4. Konkurso tikslas – supažindinti ir paskatinti mokinius kūrybiniu darbu išreikšti domėjimąsi Raseinių kraštą garsinančių žmonių meniniu, kultūriniu ir dvasiniu palikimu, lietuvių rašytojo Jono Mačiukevičiaus kūryba.
5. Konkurso uždaviniai:
5.1. ugdyti mokinių kūrybinę saviraišką integruojant dailės ir muzikos, istorijos, gamtos pažinimo, literatūros dalykus;
5.2. lavinti savitą estetinę kultūrą vizualiųjų menų srityje; surengti konkursinių darbų virtualią parodą, supažindinti visuomenę su mokinių kūrybine veikla;
5.3. skatinti vaikų ir jaunimo domėjimąsi meno raiškos formomis, kurti tapybines, grafines, mišrios technikos kompozicijas, taikant įvairias technikas ir technologijas;
5.4. plėtoti bendradarbiavimą tarp Lietuvos ir užsienio šalių formaliojo ir neformaliojo ugdymo institucijų.


III. KONKURSO DALYVIAI
6. Konkurse gali dalyvauti Lietuvos ir užsienio šalių pradinių, pagrindinių mokyklų, progimnazijų, gimnazijų ir neformaliojo švietimo mokyklų mokiniai. Dalyviai skirstomi į tris amžiaus grupes:
I grupė – 1–4 klasių mokiniai,
II grupė – 5–8 klasių mokiniai,
III grupė – I–IV klasių gimnazistai.

IV. KONKURSO ORGANIZAVIMAS
7. Konkurso pradžia – 2026 m. spalio 16 d. Kūrybiniai darbai pateikiami iki 2026 m. gruodžio 20 d. (imtinai).
8. Elektroniniu paštu isgalvotasgyvenimas.rmm@gmail.com  siunčiama: kūrybinio darbo vaizdas (JPG formatu), kompiuteriu surinkta informacinė kortelė (1 priedas). Kortelės duomenys rašomi kompiuteriu didžiosiomis raidėmis. Pavėluotai pateikti darbai arba darbai su neįskaitoma informacija Konkurse nebus vertinami.
9. Kūrybinio darbo pateikimas laikomas sutikimu su visomis Konkurso sąlygomis. Organizatorius turi teisę be atskiro autoriaus sutikimo ir nemokėdamas honorarų, atsiųstus kūrybinius darbus kopijuoti, naudoti Konkursui viešinti ir nurodant autorystę publikuoti, panaudoti reklamoje ir sklaidai.
10. Organizatorius turi teisę neeksponuoti kūrinių, neatitinkančių Konkurso nuostatų reikalavimų.

V. REIKALAVIMAI KONKURSO DARBAMS IR JŲ VERTINIMAS
11. Konkurso darbai gali būti atlikti įvairiomis dailės technikomis ir priemonėmis. Kūrinys kokybiškai nufotografuojamas ir atsiunčiamas skaitmeniniu failu, nurodant autorystę (vardas, pavardė, darbo pavadinimas). Darbo failo dydis – nuo 1,50 iki 5 MB.
12. Vertinami tik moksleivių autoriniai darbai. Kūrybinio darbo autoriaus vadovas atsako už darbo autentiškumą. Už autorių teisių pažeidimus pagal galiojančius teisės aktus atsako darbus atsiuntę konkurso dalyviai.
13. Konkursui vienas dalyvis gali pateikti tik vieną kūrybinį darbą, kuris nedalyvauja kituose konkursuose. Iš vienos mokyklos gali būti siunčiama ne daugiau kaip 10 darbų kiekvienoje amžiaus grupėje.
14. Konkurso darbus vertins Raseinių meno mokyklos direktoriaus įsakymu sudaryta ir patvirtinta vertinimo komisija.
15. Konkurso vertinimo kriterijai: darbų atitiktis Konkurso nuostatams, dainos „Išgalvotas gyvenimas“ (2 priedas) temos atskleidimas menine interpretacija, idėjos originalumas, pasirinktos technikos išmanymas ir asmeninių gebėjimų raiška.
16. Visi Konkurso nugalėtojai bus apdovanoti elektroniniais I, II, III vietų diplomais, ryškiausiai pasirodę dalyviai – specialiais prizais. Mokinius parengusiems mokytojams bus išduodamos Raseinių rajono švietimo pagalbos tarnybos pažymos per dokumentų valdymo sistemą „Kontora“ per 30 darbo dienų nuo Konkurso rezultatų paskelbimo.
17. Konkurso nugalėtojų sąrašas bus skelbiamas 2027 m. vasario 16 d. Raseinių meno mokyklos interneto svetainėje www.raseiniumenomokykla.lt
18. Papildoma informacija teikiama mokytojams telefonu arba elektroniniu paštu. Konkurso organizatorės dailės mokytojos metodininkės:
· Gintarė Norkienė – 0 614 29 558, gintare.norkiene@raseiniumenomokykla.lt ,
· Gina Kozikienė – 0 624 65 414, gina.kozikiene@raseiniumenomokykla.lt 
Konkurso koordinatorė – Raseinių meno mokyklos direktoriaus pavaduotoja ugdymui Dovilė Rukienė, dovile.rukiene@raseiniumenomokykla.lt. 

VI. BAIGIAMOSIOS NUOSTATOS
19. Konkurso nugalėtojų kūrinių virtuali paroda bus demonstruojama Raseinių miesto šventės „Rudens bendrystės sodas – 2027“ metu.

_______________________













1 priedas
IV tarptautinio virtualaus mokinių kūrybinių darbų konkurso
„IŠGALVOTAS GYVENIMAS 2026“
Dalyvio anketa
	Darbo pavadinimas/ TITLE

	

	Autoriaus vardas, pavardė/ NAME OF ENTRANT

	

	Adresas/ ADDRESS

	

	Elektroninis paštas/ E-MAIL

	

	Autoriaus amžius/ AGE

	

	Miestas, rajonas/ CITY, REGION

	

	Mokykla, adresas/ NAME AND ADDRESS OF ENTRANT’S SCHOOL

	

	Mokytojo duomenys/TEACHER’S DETAILS*
Vardas, pavardė / FIRST NAME, SURNAME
Dalykas / SUBJECT TAUGHT
Kvalifikacinė kategorija / PROFESSIONAL QUALIFICATION
El. paštas / EMAIL ADDRESS
Telefono numeris / PHONE NUMBER
	


* Prašome duomenis pateikti tiksliai – pagal registracijos lentelėje nurodytą informaciją bus rengiamos pažymos mokytojams. / PLEASE ENSURE THAT ALL DETAILS ARE ACCURATE, AS THE INFORMATION PROVIDED IN THE REGISTRATION FORM WILL BE USED TO PREPARE CERTIFICATES FOR TEACHERS.



2 priedas

Dainos „Išgalvotas gyvenimas“ žodžiai
(autorius Jonas Mačiukevičius)


Išgalvojau lietų.
Išgalvojau giedrą.
Išgalvojau jūrą
ir kai ką daugiau.
Išgalvoti paukščiai
retkarčiais pagieda
išgalvotą giesmę...
Ir gyvent smagiau.

Išgalvosiu viską,
ko esu netekęs, -
kelią, gražią mirtį
ir kai ką daugiau.
Man ilgai šypsosis
išgalvotos akys,
išgalvotos lūpos...
Ir gyvent smagiau.

O kada neliks
tikėjimo nė lašo
ir kančia į kūną
tyliai įsigaus,
išgalvosiu viltį,
nors ir labai mažą,
bet ir vėl gyventi
bus, žinau, smagiau.
